Ohjelmatukijärjestöjen verkoston kokous

keskiviikko 16.6.2021 klo 15–16.30

Paikalla:

1. Roosa Rantala, SLS (pj)
2. Timo Lappalainen, Fingo (pj)
3. Outi Hannula, Fingo (siht)
4. Tupuna Mäntysaari, Pela
5. Eeva Ervamaa, Plan
6. Hanna Matinpuro, Sipu
7. Janne Ronkainen, SASK
8. Juha-Erkki Mäntyniemi, Fingo
9. Lauri Peltonen, Taksvärkki
10. Maikki Kuittinen, Fida
11. Marjo Heinonen Abilis
12. Outi Perähuhta Pakolaisapu
13. Piritta Rikkonen, KUA
14. Teemu Sokka, Reilu kauppa
15. Anne Tarvainen, WWF
16. Harri Kettunen, CMI
17. Maarit Malkamäki, CMI
18. Paula Lounasheimo, Fingo
19. Senja Väätäinen, Fingo
20. **Kumppanuusfoorumin 3.6 purku**

Mikä toimi hyvin, mitä voisi kehittää? Kuinka hyvänä koitte maakeskustelut? Onko tarvetta polkaista käyntiin jonkinlaisia pysyvämpiä tapaamisia, jossa tavata ministeriötä?

Maakeskustelut olivat hyviä ja verkossa järjestetty tilaisuus oli hyvä, kun oli mahdollista osallistua myös ulkomailta. Tällaisiin keskusteluihin sopii hyvin etäkokoustaminen. Maakeskusteluissa aihepiiri oli hyvin laaja ja aika loppui kesken. Jatkossa voisi olla tiiviimmät aiheet. Voitaisiin esimerkiksi valmistautua seuraavaan tulosraporttiin ja keskustella maakohtaisista tuloksista ja niitä tukevista esimerkeistä. Tavoitteena voi nähdä myös, että foorumi tuo yhteen keskustelemaan ajankohtaisista asioista ja sillä on arvo sinänsä.

UM:lläkin tuntui olevan suuri tarve osallistua ja käydä sisällöllistä keskustelua ja keskustelu oli varsin avointa ja luottamuksellista. UM:n järjestämät tilaisuudet ovat olleet enemmän fokusoituneita maastrategioiden käsittelyyn laaja-alaisemman keskustelun sijaan.

Keskusteltiin kokoonpanosta: useita vaihtoehtoja (monitoimijakeskustelu, vain järjestöt, vain ohjelmatukijärjestöt). Kokoonpano vaikuttaa tilaisuuden keskustelun sisältöön. Tiedustellaan ministeriöstä, mitä ajatuksia heillä on osallistujista tulevien kumppanuusfoorumien osalta.

Summa summarum: Kumppanuusfoorumeita pyritään järjestämään jatkossakin ja uuden pj:t jatkavat keskusteluita sisällöstä ja järjestämismuodoista UM:n kanssa erityisesti syksyn kumppanuusfoorumia silmällä pitäen.

1. **Evästyskeskustelu OT-järjestöverkoston tulevaisuudesta** – mikä on verkoston olemassaolon syy, lisäarvo ja tavoitteet ja osana tätä vyyhteä myös Fingon rooli ja lisäarvo.

Ohjelmatukijärjestöjä tulee lisää vuoden lopussa / ensi vuoden alussa. Mitkä ovat verkoston hyödyt, entä tavoitteet? Entä Fingon rooli jatkossa, kun sen edustaja ei ole enää toinen puheenjohtaja? Olisiko syytä järjestää kysely järjestöjen ajatuksista? Mitkä ovat verkoston tavoitteet, olisiko syytä tehdä jonkinlainen ToR? Tänä keväänä peräti neljä kokousta + kumppanuusfoorumi + kolme aamukahvitilaisuutta.

Ehdotus, että vasta uusien tulijoiden jälkeen avattaisiin ToR- ja puheenjohtajuuskeskustelu, hyvä kuitenkin pohjustaa sitä jo nyt syksyllä. Verkoston vahvuus on sen joustavuus tarpeiden mukaan, mikä on meille tai ministeriölle tärkeä kunakin ajankohtana. Jos ToR tehdään, sen olisi hyvä olla joustava. Pj-kierto on ollut hyvä, siinä tulee eri järjestöjen ääni kuuluville. Kepa/Fingo on tarjonnut sihteeripalvelut. Yksi ajatus, että Fingo voisi olla myös pysyvästi puheenjohtajakaksikossa, joskin silloin kierto jäisi varsin pitkäksi, tai puheenjohtajisto muodostuisi kolmesta, jolloin Fingo olisi yksi niistä. Puheenjohtajuuden vaatimukset vaihtelevat kausittain, jolloin jonkinlainen jatkuvuus (esim. Fingon rooli) ja taakan jakaminen voisi olla hyvä.

Verkoston jäsenyys on vapaaehtoista, ketään ei velvoiteta siihen kuulumiseen.

UM on nähnyt ohjelmatukijärjestöjen verkoston hyvänä yhteistyötahona. Esimerkiksi viimeisin viestijöiden aamukahvitilaisuus oli hedelmällinen ja sen kautta tuli selkeä tarve tavata myös jatkossa. Yhteinen vastuun kantaminen myös esim. kumppanuusfoorumissa onnistui hyvin.

Edunvalvonta yksi tärkeä asia, ja on hienoa, että omavastuurahoituksen kohtuullistamisesitys onnistui tälle vuodelle. Käytettiin kussakin järjestössä puolittamismahdollisuutta tai ei, oli hyvä yhteinen esiintulo.

Kumppanuusfoorumin järjestäminen on ollut kerran vuodessa ohjelmatukijärjestöjen, kerran ministeriön vastuulla. Ei vielä tietoa, tuleeko ministeriö järjestämään mitään syksyllä johtuen ohjelmatukihaun kiireistä.

KEO-30 on erittäin varovainen hakuprosessin aikana antamaan tietoa tai ottamaan palautetta mihinkään hakuprosessiin liittyvästä asiasta.

Päätettiin:

1. ohjelmatukifoorumiin liittyvää keskustelua on hyvä jatkaa syksyllä
2. ToRin tekeminen jätetään keväälle, kun uudetkin ohjelmatukijärjestöt voivat olla mukana
3. toimivia käytäntöjä kerätään nyt ylös, ehdotetaan uusille puheenjohtajille anonyymin kyselyn tekemistä
4. **Puheenjohtovuoron vaihto – CMI ja PeLa syyskaudelle 2021.**

Kapulanvaihtokokous 30.6.

Puheenjohtajakaksikko sai lämpimät kiitokset erinomaisesta työstään tänä keväänä.